b"\n_START_ARTICLE_\nElement SECIS\n_START_PARAGRAPH_\nEn biologia, l'Element SECIS (de l'angl\xc3\xa8s, SECIS: selenocysteine insertion sequence) \xc3\xa9s un motiu estructural (o seq\xc3\xbc\xc3\xa8ncia de nucle\xc3\xb2tids) del RNA missatger que fa que, davant la pres\xc3\xa8ncia d'un cod\xc3\xb3 UGA, la c\xc3\xa8l\xc2\xb7lula insereixi una selenociste\xc3\xafna a la seq\xc3\xbc\xc3\xa8ncia proteica que s'estigui traduint. El cod\xc3\xb3 UGA, sense la pres\xc3\xa8ncia de l'Element SECIS, fa que s'aturi la traducci\xc3\xb3._NEWLINE_En Eubacteria l'Element SECIS es troba poc despr\xc3\xa9s del cod\xc3\xb3 UGA. En canvi, en archea i eucariotes, aquest element es troba en el segment 3'UTR de l'RNA missatger i pot afectar, en aquest cas, a m\xc3\xa9s d'un cod\xc3\xb3 UGA._NEWLINE_L'element SECIS est\xc3\xa0 definit per unes seq\xc3\xbc\xc3\xa8ncies caracter\xc3\xadstiques (nucle\xc3\xb2tids situats en llocs concrets) i per una caracter\xc3\xadstica estructura secund\xc3\xa0ria. Aquesta estructura secund\xc3\xa0ria \xc3\xa9s fruit de l'aparellament de bases del RNA missatges. En eucariotes, l'element SECIS cont\xc3\xa9 aparellament de bases no can\xc3\xb2nics A-G, gens comuns en la natura i que s\xc3\xb3n cr\xc3\xadtics per a la funci\xc3\xb3 d'aquest element._NEWLINE_En el camp de la bioinform\xc3\xa0tica s'han desenvolupat molts programes per buscar l'element SECIS en les seq\xc3\xbc\xc3\xa8ncies del genoma. Aquests programes se solen fer servir per identificar selenoprote\xc3\xafnes."